open-index/open-wikipedia-markdown huggingface dataset:
Vyeçnisa

**Vyeçnisa** (), **Sarayevo Bələdiyyə zalı** (bosniya, xorvat və serbcə: ) və ya **Sarayevo bələdiyyə binası** ― Bosniya və Herseqovinanın paytaxtı Sarayevoda tarixi bina. Tikili çex memarı Karel Parik tərəfindən 1891-ci ildə dizayn edilmiş, lakin nazir Benyamin fon Kallainin tənqidləri onun layihə üzərində işini dayandırmasına səbəb olmuşdur. Tikili ilkin dövrlərində Sarayevoda Avstriya-Macarıstan dövrünün ən böyük və ən çox təmsil olunan binası idi və bələdiyyə binası kimi xidmət edirdi. Bina 9 may 2014-cü ildə yenidən istifadəyə verilmişdir.

## Tarix

1892 və 1893-cü illərdə layihə üzərində işləyən Aleksandr Vittek xəstələndi və 1894-cü ildə Qratsda öldü. Layihə Kiril İvekoviç tərəfindən tamamlandı. 

İnşaat işləri 1892-ci ildə başlamış və 32 000 kronu armatur və fitinqlər üçün olmaqla 984 000 kron maliyyətində başa gələn inşaat işləri 1894 ildə tamamlanmışdır. Bina rəsmi olaraq 20 aprel 1896-cı ildə açılmış və 1949-cu ildə Bosniya və Herseqovina Milli və Universitet Kitabxanasına təhvil verilənə qədər şəhər idarəsinə aid olmuşdur.

25 avqust 1992-ci ildə, Sarayevo mühasirəsi zamanı serblərin binanı atəşə tutması kitabxananı tamamilə məhv edilməsinə səbəb oldu. İtkilər arasında təxminən 700 əlyazma və bəziləri isə 19-cu əsrin ortalarında Bosniya mədəni dirçəlişinə aid olan serial nəşrlərinin bənzərsiz bir kolleksiyası da var idi. Hücumdan əvvəl kitabxanada 1,5 milyon cild və 155 mindən çox nadir kitab və əlyazma var idi. Bəzi vətəndaşlar və kitabxanaçılar snayper atəşi altında olarkən bəzi kitabları xilas etməyə çalışdı və bu zaman ən azı bir nəfər öldü.
Uzun müddət milli abidə olan binanın təmir edildikdən sonra  müxtəlif tədbirlər üçün istifadə edilməsi planlaşdırılırdı. Təmirdən sonra bina bütün səviyyəli hökumətlər üçün müxtəlif protokol tədbirləri, konsertlər və sərgilər üçün istifadə ediləcəkdi. 
## Yenilənmə
Bina illərlə aparılan təmir işlərindən sonra  9 may 2014-cü ildə Sarayevo Filarmonik Orkestri və Vedran Smayloviçin ifası ilə yenidən açılmışdır.

## Həmçinin bax

* Bosniya və Herseqovina Milli və Universitet Kitabxanası

## İstinadlar
BioNTech

**BioNTech SE** , Almaniyada yerləşən xalqa açıq bir biyoteknoloji şirkətidir. Müxtəlif xəstəliklərin müalicəsi üçün xəstəyə bir yanaşma ilə aktiv immunoterapiya istehsal edir. Xərçəng immunoterapiyası üçün mRNA əsaslı dərmanlar, yoluxucu xəstəliklər üçün peyvəndlər və nadir xəstəliklər üçün protein tərapisi hazırlanır.

2008-ci ildə Alman-Mainz şəhərində Türk-Alman alimlər Uğur Şahin və Özlem Türeci tərəfindən qurulmuşdur. 2018-ci ilin avqust ayında qripin qarşısının alınması üçün mRNA əsaslı vaksinlərin hazırlanması üçün Pfizer ilə əməkdaşlıq etdi. 2019-cu ildə Bill &amp;amp; Melinda Gates Fondu ilə HİV və vərəm peyvəndi araşdırmaları üçün bir razılığa gəldi. 2020-ci ildə SARS-CoV-2 virusuna qarşı COVID-19 peyvəndi istehsal etmək üçün Pfizer və Fosun ilə ortaq şəkildə peyvənd işlərinə başladı. BNT162b2 peyvənd işləri hazırda 3-cü mərhələdədir.

### Covid-19 Tədqiqatları
2020-ci ildə koronavirus pandemiyası ilə şirkət, SARS-Cov-2 peyvəndi hazırlamaq üçün əczaçılıq nəhəngi Pfizer ilə razılaşdı. Açıqlamaya görə, inkişaf etdirilmiş peyvəndin uğur nisbəti %95 -dir.

## Mənbə
Milena Rudniskaya

**Milena Rudniskaya** (; ) – Ukraynalı siyasi və ictimai xadim, jurnalist, müəllim, Ukrayna Milli Demokratik Birliyinin fəalı, Ukrayna Qadınları Birliyinin mərkəzi şurasının rəhbəri (1928-ci ildən). 1928-1935-ci illərdə ikinci və üçüncü kadastr Polşa Seyminin deputatı olmuşdur.

1921-1928-ci illərdə bir məktəb müəllimi olaraq fəaliyyət göstərir, Lvovda Ali Pedaqoji Kurslarında müəllim işləyir. Lvovda Ukraynalılar İttifaqı Mərkəzi Şurasının sədri, 1934-cü ildə Stanislavovda (indiki İvano-Frankovsk) Ukrayna Qadınlar Konqresinin iştirakçısı, Ümumdünya Ukraynalılar Birliyinin və "Şahzadə Olqanın Drujinası" təşkilatının üzvü olur. Ukrayna Milli Demokratik Birliyinin fəal üzvü olmuşdur. 1928-1935-ci illərdə Polşa Seyminin deputatı, buradakı təhsil və xarici əlaqələr komitələrinin üzvü olur. Sözdə Ukrayna parlament nümayəndəliyinin nümayəndəsi olaraq, 1930-cu ildə Şərqi Qalisiya ilə bağlı sakitləşdirici siyasət və Ukrayna SSR-də 1932-1933-cü illərdəki kütləvi aclıq ilə əlaqədar Millətlər Birliyinə ərizələr göndərir.

1936-1939-cu illərdə Lvovdakı Ukrayna Əlaqə Komitəsinin Rəyasət Heyətinin üzvü olur. 1935-1939-cu illərdə həftədə iki dəfə nəşr olunan "Jinka" jurnalına redaktorluq etmişdir. Sovetlərin Polşanı işğal etməsindən və Lvovu Qırmızı Ordu tərəfindən ilhaqından sonra o, oğlu ilə birlikdə şəhəri tərk edərək Almaniyanın Polşa işğalı bölgəsinə qaçır. Əvvəlcə Krakovda qalır, 1940-cı ilin yayında Berlinə, daha sonra 1943-cü ildə Praqaya gedir. 1945-ci ildən mühacir həyatı yaşayır - əvvəlcə Feldkirçdə, 1946-cı ildən isə Beynəlxalq Qırmızı Xaçın dəvəti ilə getdiyi Cenevrədə yaşayır. 1946-1950-ci illərdə Ukrayna Yardım Komitəsinin prezidenti olur. 1950-1958-ci illərdə Nyu-Yorkda ukrayna dilli "Svoboda" qəzetində, 1956-1960-cı illərdə Münhendəki "Azadlıq" radiosunda çalışır. New York, Roma və Münhendə yaşayır. 1948-1950-ci illərdə sözdə Ukrayna Xalq Şurasının İsveçrədəki nümayəndəsi olur. 29 mart 1976-cı ildə Münhendə dünyasını dəyişir. 20 sentyabr 1997-ci ildə onun külü Luçakov qəbiristanlığında yenidən basdırılır. 
## Ailəsi
Əri - Pavlo Lısyak,

Oğlu - İvan Lısyak-Rudnitski, 

Qardaşı - İvan Kedrin-Rudnitski.
## Mənbə
* Клара Гудзик, ''Поборниця жіночого рівноправ’я'', ''День'', 7 marca 2001
* Львівські феміністки. Мілена Рудницька // Газета по-львівськи, 4.03.2005
## İstinadlar
İrina Bekeşkina

**İrina Bekeşkina** (; ) – Ukraynalı sosioloq, siyasi və seçki sosiologiyası sahəsində mütəxəssis. 2010-cu ildən 2020-ci ilə qədər Demokratik Təşəbbüslər Fondunun direktoru idi. Ukrayna cəmiyyəti və siyasətinin öyrənilməsi sahəsində ixtisaslaşmışdı.Tez-tez media şərhçisi və siyasət müdafiəçisi kimi çıxış edirdi.

## Tərcümey-halı
Taras Şevçenko adına Kiyev Milli Universitetinin Fəlsəfə fakültəsini və Ukrayna SSR Elmlər Akademiyası Fəlsəfə İnstitutunun aspiranturasını bitirib. Fəlsəfə doktoru olmuşdur.

"Fəlsəfi Düşüncə" jurnalının elmi redaktoru, Ukrayna SSR Elmlər Akademiyası Fəlsəfə İnstitutunda kiçik və böyük elmi işçi vəzifələrində çalışmışdır. 1991-ci ildən Ukrayna Milli Elmlər Akademiyası Sosiologiya İnstitutunun elmi işçisidir. 1996-cı ildən Demokratik Təşəbbüslər Fondunun direktor müavini, 2001-ci ildən isə elmi məsləhətçisidir. "Demokratik Təşəbbüslər" fondunun "Ukraynanın siyasi portreti" bülleteninin elmi redaktoru olmuşdur. Rəhbərlik etdiyi Demokratik Təşəbbüslər Fondu Ukraynanın müstəqilliyini elan etdikdən sonra seçkilər zamanı exit-poll keçirən təşkilatlardan biri olmuşdur. Demokratik Təşəbbüslərin 2004-cü il prezident seçkiləri zamanı monitorinq apardığı səsvermə, kütləvi seçki saxtakarlığını ortaya qoyur və Narıncı inqilabın katalizatorlarından biri olur. İrina Bekeşkina 2007 və 2008-ci illərdə Fokus jurnalına görə Ukraynadakı ən nüfuzlu 100 qadın siyahısına daxil edilmişdir.
Hərtərəfli tədqiqat obyekti və seçki davranışı konsepsiyası, Ukraynadakı xüsusiyyətləri kimi şəxsiyyətin struktur modelini inkişaf etdirmişdir.

100-dən çox elmi əsərin və çox sayda jurnalist nəşrinin müəllifidir.

Avromeydan zamanı Viktor Yanukoviçin "avtoritar rejimini" kəskin tənqid etmiş və hüquq mühafizə orqanlarının müxalifətə təzyiq göstərəcəyi təqdirdə vətəndaş müharibəsini proqnozlaşdırmışdır.

## İstinadlar
Malazgirdin mühasirəsi (1054)

**Malazgirdin mühasirəsi** — 1054-cü ildə Malazgird şəhərinin Basileios Apokapis komandanlığındakı Bizans qüvvələri tərəfindən Sultan Toğrul komandanlığındakı səlcuqlulara qarşı uğurlu müdafiəsidir.

## Mühasirə
Səlcuqlu sultanı Toğrul Malazgird şəhərini 30 gün boyunca mühasirə mexanizmaları ilə mühasirəyə aldı. O dövrün tarixçiləri 30 gün boyunca mühasirəçilər tərəfindən  yüngül "tısbağalardan" uğurlu müdafiənin səbəbi kimi qalanın müdafiəçilərini və mühasirə mexanizmalarını atılan alovlardan qoruyan hərəkətli sığınacaqları göstərmişdir. Basileios Apokapisin irəliləyən "tısbağalardan" qalaya atılanları yığıb, tədricən təkrar olaraq mühasirəyə alanlara qarşı istifadə etdiyi qaynaqlarda qeyd olunmuşdur. Şəhər 3 qat müdafiə divarı və su qaynaqlarının bolluğuna görə səlcuqluların hücumlarına tab gətirə bildi.

17 il sonra bir digər Səlcuqlu hökmdarı Alp Arslan komandanlığındakı türklər Roman Diogenə qarşı böyük zəfər əldə etdilər və şəhər 1071-də məşhur Bizans məğlubiyyətindən sonra Səlcuqluların əlinə keçdi.

## Həmçinin bax
* Malazgird döyüşü

## İstinadlar
Samur Qunc

**Samur Gunj** (d. 1380-ci illər – ö. 1455) — Elbəy Nigülesügçi xanın qızı və Kobeguntayın həyat yoldaşı. Həyatı boyunca Börçigin sülaləsinin qorunması üçün mübarizə aparmışdır. 

## Yaşayışı
Atası oğlanlarından biri öldürdükdən və onun həyat yoldaşını özünə götürdükdən sonra, məsləhətçisi Daiyuunun təcavüz məsələsinə qarışmasından şübhələndiyi üçün onu öldürdü. O, Daiyuunun ailəsinin qisas ala biləcəyindən qorxduğu üçün qızı Samur Gunju Daiyuunun oğluna ərə verdi. Samur Gunjun əri Oyratlar üzərinə hakim edildi və taişi adlandırıldı. Taişi Oyratlarda hakim demək idi.

Samurun sülaləsinin bir çox üzvləri öz hərbçiləri tərəfindən fəxri əsirlikdə saxlanılırdılar. Samur ilk öncə öz ərini, daha sonra isə öz oğlunu onları xilas etmək üçün yürüşlər etməyə inandıra bildi. Oğlu bu yürüşlərdə həyatını itirdikdən sonra nəvəsi Əsənin taişi olmasına nail ola bildi. Əsən Monqol platosunu və bu coğrafiyadan keçən İpək yolunun əksər hisəsini ələ keçirərkən Samur öz nəvəsini dəstəklədi. 

Əsən ilk əvvəllərdə öz tayfası olan Oyratlarla Borçiginləri birləşdirməyə çalışsa da. sonradan Borçiginlərə qarşı mövqe aldı və onlardan bəzi əsilzadələri qətlə yetirdi. O, hətta öz qızı Borçigin sülaləsi ilə olan evliliyindən uşaq dünyaya gətirərkən uşağın oğlan olacağı təqdirdə onun da öldürülməsi əmrini vermişdi. Lakin Samur uşağın qaçmasına və xilas olub, gizlədilməsinə nail ola bildi. Əvvəlcə uşağın qız olduğu bildirildi, lakin sonra bunun yalan olduğu bilindikdən sonra Samur uşağı öz çadırına apardı və uşağı qaçırmaq üçün onu Börçiginlərə hələ də sadiq qalan monqollara əmanət etdi. Onlar uşağı Əsən xanın tapa bilməyəcəyi yerdə gizlətməyə nail oldular. Bu uşaq sonradan monqolların böyük bir hissəsini birləşdirəcək Dayan xanın birbaşa əcdadı Bayan-Münke idi.

Samur Gunj Əsən xanla təxminən eyni vaxtda vəfat etdi.

## Həmçinin bax
* Börçigin

## Mənbə
* 

## İstinadlar
Ramil Ağasıyev

**Ramil Rauf oğlu Ağasıyev** () — Azərbaycan kinorejissoru.

## Həyatı və karyerası
Ramil Ağasıyev 1988-ci il aprelin 16-da Bakıda anadan olub. Atası xalq teatrında rejissor vəzifəsində, anası isə mətbəədə çalışıb. Birinci sinifə 212 nömrəli məktəbdə başlayıb. 5 il burada təhsil alan Ramil Ağasıyev davamsiyyətsizliyinə görə məktəbdən ayrılıb. Təhsilini 193 nömrəli, daha sonra 39 nömrəli məktəbdə başa vurub. Məktəb illərində rəqslə məşğul olub. "Spider" şou-baletində rəqs edib. 3 il böyük səhnədə, layihələrdə rəqs poqramları ilə çıxışlar edib. 2007–2011-ci illərdə Azərbaycan Dövlət Mədəniyyət və İncəsənət Universitetində rejissorluq ixtisasında təhsil alıb. 2008-ci ildə Rüstəm İbrahimbəyovun "Beynəlxalq Kino Məktəbi"nə qəbul olub. Burada 2 il təhsil alaraq dövrün tanınmış kino mütəxəsisslərindən dərs alıb. Onların sırasında Ayaz Salayev, Rüstəm İbrahimbəyov, Şəfiqə Məmmədova, Kşiştof Zanussi kimi peşəkarlar var idi. Həmin il *"Gözlənilməz gün"* adlı qısametrajlı lal filmlə onun debütü baş tutdu. Universiteti bitirdikdən sonra "İrəli" İctimai Birliyinin nəzdində fəaliyyət göstərən İrəli Radioda DJ olaraq çalışıb. 2011–2012-ci illərdə "Gənclərin Ümumrespublika Teatr Festivalı"nın icraçı direktoru olub. 2014-cü ildə ilk böyük tammetrajlı filmi olan *"[[Arzuların ardınca... (film, 2015)|Arzuların ardınca]]"* filmini çəkib. Bu film 2015-ci ildə təqdim edilərək böyük marağa səbəb olub. Daha sonra Cəlil Məmmədquluzadənin eyni adlı əsəri üzərində çəkilən *"XXI əsr-Ölülər"* filmi ilə yaradıcılığında dönüş etməyi bacarıb. Ramil Ağasıyev filmlərlə bərabər sosial layihələrə həsr edilmiş çarxlar, reklamlar və digər işləri seçilməyi bacarıb. Müxtəlif illərdə ölkənin müxtəlif telekanallarında çalışıb. Bir çox sənədli və bədii filmlərin quruluşçu rejissoru kimi tarixə düşməyi bacarıb. Hazırda isə AZTV–də çalışır. Burada bir çox layihələrin quruluşçu rejissorudur.

### Şəxsi həyatı
Ailəlidir, 2 övladı var.

## Filmoqrafiya

## İstinadlar

## Xarici keçidlər
Elbəy Nigülesügçi xan

**Elbəy Nigülesügçi xan** (monqolca: *Элбэг нигүүлсэгч хаа*н, (1361–1399) — Monqol platosunda formalaşan Şimali Yuan dövlətinin hökmdarı. Elbəy Coriğtu xanın kiçik qardaşı olmuş və 7 il hökmdarlıq etmişdir. O, hakimiyyəti illəri ərzində "Nigülesügçi xaqan" ləqəbi daşıyıb, mənası mərhəmətli xaqan deməkdir. Çinin Min sülaləsi ilə sərhəd münaqişələri və Oyrat üsyanları onun hakimiyyəti zamanı problemlər yaratmışdır.

## Hakimiyyəti
Hakimiyyəti dövründə Oyratlar Börçigin ailəsinə açıq formada meydan oxumağa başladılar və Min sülaləsi monqol hücumlarını dəf etdilər. Tsaqaan Seçnə görə, Elbəy bütün bu mənfi hadisələrə görə məsuliyyət daşımışdır.

Taifunun ailəsi ilə olan münaqişəni sonlandırmaq üçün o öz qızı Samur Gunju Taifunun oğluna ərə vermişdir.

Oyratların o dövrki hökmdarı Ugetçi Xaşixa xaqanın tayfasına yeni hökmdar təyinə qarşı çıxdı. O, Batulanı öz qohumunu öldürən qəsbkarın xaqan olmağa layiq olmadığına inandırdı, həmçinin Batula atasının intiqamını almaq istəyirdi.

1399-cu ildə Elbəy Nigülesügçi xan Oyrat xanlığı tərəfindən məğlub edildi və Oyrat xanlığını hökmdarları Ugetçi Xaşixa və Batula onu qətlə yetirdi. Ölümündən bir neçə ay sonra onun taxt-tacı kiçik oğlu Gün Teymur xana keçdi. Ugetçi Xaşixa Elbəyin bütün mal-dövlətinə və hərəminə sahib oldu.

## Uşaqları
* Gün teymur xan
* Örüg Teymur xan
* Samur Gunj

## Mənbə
* 

## İstinadlar
Hüseyn Baqqal

**Hüseyn Baqqal** — krım tatar rəqqas, baletmeyster, teatr rejissoru. Müasir krım tatar xoreoqrafiyasının banisi. 6 il sürgün həyatı yaşayıb. 1955-ci ildə bəraət qazanıb.

## Həyatı
22 aprel 1897-ci ildə Simferopolda ərzaq dükanı sahibinin ailəsində anadan olub. Ailə Tokal Cami məhəlləsində 32 nömrəli evdə yaşayırdı. 1923-cü ildən etibarən Simpferopolda yerləşən Krım tatar teatrında fəaliyyət göstərməyə başlayıb. Aktyorluq və rəqqaslıqla yanaşı həm də solo konsertlər də verirdi. 1927-ci ildə Frankfurt-Mayn şəhərində keçirilən Beynəlxalq İncəsənət Ustaları festivalının laureatı olub. Sonradan Krım tatar Teatrının baş xoreoqrafı seçilib.

1934-cü ildə krım tatar rəqsi məktəbinin əsasını qoyub. 1937-ci ildən 1938-ci ilə qədər Opera və Balet Teatrının baletmeysteri, Krım tatar mahnı və rəqs ansamblının isə baş baletmeysteri olub. Burada o, bəstəkar İlyas Baxşıyev ilə birlikdə fəaliyyət göstərib. Rejissor kimi, Aleksandr Puşkinin, "Su pərisi haqqında əfsanə", "Qızıl beşik", "Baxçasaray fəvvarəsi" əsərlərini və "Xoca Nəsrəddin" ilə "Toy davam edir" əsərlərini tamaşaya qoyub. Bundan başqa "Kənddə bayram", "Çobanlar", "Sevimli yaylıq", "İlk görüş" və "Hündür minarə" rəqs suitalarını da tamaşaya qoyub.

1939-cu ildə "Xaytarma" Krım tatar xalq rəqsləri ansamblının xoreoqrafı olur. 1942-ci ildə Krım alman işğalında olduğu dövrdə burada Krım tatar Teatrında "Baxçasaray fəvvarəsi", "Arzı qız" və "Qızıl beşik" tamaşalarını tamaşaya qoyur.

1944-cü ildə krım tatarları sürgün ediləndə Tacikistan SSR-a sürgün edilir. Leninabadda yerləşən A.Puşkin adına musiqili dram teatrına baş baletmeyster təyin edilir. 1948-ci ildə həbs edilərək 25 il müddətinə islah əmək düşərgəsinə məhkum edilir. 1955-ci ildə günahsız olduğu sübuta yetirilib və o əmək düşərgəsindən azad olunub.

20 oktyabr 1973-cü ildə Tacikistanın Çkalovsk (indiki Buston) şəhərində dünyasını dəyişib.

### Ailəsi
Anası Alimə. Hüseyn Baqqal ailənin ən kiçik övladı olub. Qardaşları Mahmud, Asan, bacıları Zeynəb Şerfe, Gülsüm Şerfe olub.

## Həmçinin bax
* Hüseyin Kürkçü
* Yaqub Şakirəli
* Həmdi Giraybəy

## İstinadlar

## Xarici keçidlər
* Hüseyin Baqqal - Krım tatar rəsq məktəbinin banisi
Dogecoin

**Dogecoin** (rəmzi **Ɖ** vəya **D qısaltılmış**: **DOGE**) bir kriptovalyutadır. https://www.kiplinger.com/investing/cryptocurrency/602738/dogecoin-joke-dont-make-yourself-punchline Billi Markus və Cekson Palmer tərəfindən yaradılmıştır. Dogecoin-in logosunda və adında olan Doge olaraq bilinən Siba Inu cinsindən bir itdir. 2 Fevral 2021-ci il tarixindən sonra r/dogecoin subredditi 781.000 üzvə çatmışdır. Zarafat olaraq düzəldilən koin 0.57$ -ə qədər qalxaraq cəmiyyəti təəccübləndirdi.https://finance.yahoo.com/quote/DOGE-USD/

Dogecoin, həm Fiat valyutası, həm də nüfuzlu kriptovenlilik birjaları və pərakəndə investisiya platformalarında həm Fiat valyutası, həm də digər kriptokurlar ilə satılan böyük istifadəçi bazası olan bir altkoindir.

Doge müqabilində fiziki, maddi ticarət onlayn icmalarda, Reddit və X kimi dairələrdə istifadəçilərin tez-tez kriptokurrensiya məlumatlarına bölündüyü kimi onlayn icmalarda meydana gəlir.
Dogecoin də əmlak satmağa çalışırdı və pornoqrafiya sənayesində və qumar oyununda istifadə olunur.

### İnternetdə göstərişlər
Kriptokurorların əsas kommersiya tətbiqlərindən biri sosial şəbəkələrin istifadəçilərinin digər istifadəçilərə maraqlı və ya diqqətəlayiq məzmun təmin etmək üçün məsləhətlər verdiyi internet sistemləri idi.

### Dogetipbot
DogetipBot, reddit və bükülmə kimi populyar saytlarda istifadə olunan bir kriptokurrensiya əməliyyatları xidməti idi. Bu istifadəçilərə reddit şərhlər vasitəsilə əmrlərdən istifadə edərək digər istifadəçilərə dogecoins göndərməyə imkan verdi. 2017-ci ilin may ayında, yaradıcısının iflasını elan etdikdən sonra dogetipbot dayandırıldı və kəsildi; Nəticədə, bir çox dogetipbot istifadəçisi dogetipbot sistemində saxlanılan sikkələrini itirdi.

Dogecoin-i necə əldə etmək və qazanmaq olar

Bunu etmək üçün iki əsas yol var: mədən və ya kriptovalyuta kranları. Birinci daha əhəmiyyətli gəlir təmin edə bilər, həm də əhəmiyyətli səy və investisiya tələb edir. İkincisi tamamilə hər kəs üçün mövcuddur, lakin çox az gəlir verir.

## İstinadlar
Minecraft

***Minecraft*** (*<span lang="az" dir="ltr">azərb. Maynkraft</span>*) — Mojang tərəfindən hazırlanmış bir sandbox videooyunudur. Oyun Java proqramlaşdırma dilində Markus "Notch" Persson tərəfindən yaradılmışdır. *Minecraft* ildən ilə digər platformalar üçün idxal edilmişdir. Bütün zamanların ən çox satılan videooyunudur və 126 milyondan aylıq aktiv istifadəçisi vardır. Minecraft 2023-cü ilə qədər 300 milyon nüsxədən çox satılan və aylıq təxminən 140 milyon aktiv oyunçu ilə tarixin ən çox satılan videooyunu oldu.

## Oyun prosesi
"Minecraft"-da oyunçular praktik olaraq sonsuz və prosedural şəkildə yaradılan bir dünyada kəşfiyyat aparırlar. Oyun dünyası müxtəlif materialları təmsil edən 3D obyektlərdən — kub formalı "bloklardan" ibarətdir. Oyunçular bu blokları toplayaraq müxtəlif tikililər qura, əşyalar hazırlaya və mürəkkəb mexanizmlər yarada bilərlər. Oyunun əsas hədəfi oyunçunun seçiminə bağlı olsa da, Ender Əjdahasını (Ender Dragon) məğlub etmək oyunun əsas sonluğu hesab olunur.

## Oyun rejimləri
Oyunda dörd əsas rejim mövcuddur:
* **Həyatda qalma (Survival):** Oyunçular resurslar toplamalı, aclıqla mübarizə aparmalı və gecələr peyda olan canavarlardan qorunmalıdırlar.
* **Yaradıcılıq (Creative):** Oyunçuların sonsuz resursları var, uça bilirlər və canları azalmır. Bu rejim əsasən konstruksiya və sənət əsərləri yaratmaq üçün istifadə olunur.
* **Macəra (Adventure):** Xüsusi hazırlanmış xəritələr üçün nəzərdə tutulub, burada blokların sındırılması müəyyən xəritə qaydaları ilə məhdudlaşdırılır.
* **Zorlayıcı (Hardcore):** Həyatda qalma rejimi kimidir, lakin çətinlik ən yüksək səviyyədədir və oyunçu öldükdə dünya tamamilə silinir.

## İnkişaf və Satınalma
2014-cü ildə Microsoft şirkəti Mojang studiyasını və oyunun hüquqlarını 2.5 milyard ABŞ dolları qarşılığında satın almışdır. Oyun illər ərzində PC, mobil cihazlar, oyun konsolları (PlayStation, Xbox, Nintendo Switch) daxil olmaqla bir çox platformaya portlaşdırılmışdır.

## Musiqi
Oyunun orijinal musiqiləri C418 ləqəbli Daniel Rozenfeld tərəfindən bəstələnmişdir. Sonrakı illərdə Lena Raine və Gareth Coker kimi bəstəkarlar da yeni yenilənmələr üçün musiqilər hazırlamışlar.

## Həmçinin bax
* Mojang Studios
* Markus Persson
* Videooyunların siyahısı

## İstinadlar
İrina Qureviç

**İrina Qureviç** (; ) – alman dilçi və kompüter alimi, kompüter elmləri professoru və Knowledge Processing Labın direktoru. Hal-hazırda Darmştadt Texniki Universitetində dərs deyir. Lüğət və kompüter texnologiyaları üzrə işlərin müəllifidir.

## Bioqrafiyası
1998-ci ildə Mixail Kotsyubinski adına Vinnitsa Dövlət Pedaqoji Universitetini bitirib, ingilis və alman filologiyası üzrə təhsil alıb. Məzun olduqdan sonra Alman Akademik Mübadilə Xidmətinin (DAAD) və Şimali Ren-Vestfaliya əyalətinin təqaüdü ilə Duisburq - Essen Universitetində üç il oxumuşdur. 2001-2005-ci illərdə Heydelberq Universitetində doktoranturanın elmi üzvü olmuşdur.

2003-cü ildə Duisburq-Essen Universitetində Kompüter livinqistikası doktoru olur. 2005-2007-ci illərdə Darmştadt Texniki Universitetində elektron təhsil üzrə universitet tədqiqat layihəsində tədqiqatçı köməkçisinə rəhbərlik etmişdir.

2007-ci ildən Darmştadt Texniki Universitetinin Kompüter Elmləri Bölməsindəki Emmy Noether qrupu olan Alman Tədqiqat Vəqfinin rəhbəridir.

2008-ci ildən Volkswagen Lichtenberg Vəqfi, Darmştadt Texniki Universitetinin Kompüter Elmləri Bölməsində hər yerdə bilik emalı professoru.

## Mükafatlar
Alman Tədqiqatlar Cəmiyyəti və Leybnisa Assosasiyası nominasiyasında 2013-cü ildən bəri AcademiaNet üzvüdür.

UniTechSpin Isra Vision-dan "İş prosesləri üçün semantik məlumat menecmenti" xüsusi mükafatı, 2008;

"Darmstadt Knowledge Software Processing Repository"-dən 2007-ci il strukturlaşdırılmamış məlumat menecmenti, 2007;

"Kompüter elmləri tələbələri üçün NLP-də yeni tendensiyaların tədrisi üçün əsaslı UIMA əsaslı bir kurs" 2008 IBM-dən Strukturlaşdırılmamış İnformasiya İnnovasiya Mükafatı 2008;

## İstinadlar
Orxan Nəzərli

**Orxan Faiq oğlu Nəzərli** () — İqtisadiyyat Nazirliyi yanında Dövlət Vergi Xidmətinin rəisi, 2-ci dərəcəli dövlət vergi xidməti müşaviri.

## Həyatı və fəaliyyəti
1984-cü il dekabrın 5-də Ağdam şəhərində anadan olmuşdur.

2005-ci ildə Azərbaycan Dövlət İqtisad Universitetinin Beynəlxalq iqtisadi münasibətlər fakültəsini bitirmişdir.

Əmək fəaliyyətinə 2003-cü ildə özəl sektorda başlamış, 2005–2015-ci illərdə Azərbaycanda yerləşən audit firmasında çalışmışdır.

2014-cü ildə ABŞ-nin Alyaska ştatında sertifikasiyadan keçib mühasibatlıq üzrə lisenziya almışdır.

2015–2016-cı illərdə Azərbaycan Respublikası Təhsil nazirinin iqtisadi məsələlər üzrə müşaviri, 2016–2017-ci illərdə isə Azərbaycan Respublikası Təhsil Nazirliyinin Aparat rəhbərinin müavini vəzifələrində calışmışdır.

2018-ci ildə Azərbaycan Respublikası Vergilər nazirinin müşaviri vəzifəsinə təyin edilmişdir. 2019-cu ildən etibarən, həmçinin, Vergilər Nazirliyinin Milli Gəlirlər Baş İdarəsinin rəisi vəzifəsini icra etmişdir.

Azərbaycan Respublikası Prezidentinin 13 may 2020-ci il tarixli Sərəncamı ilə İqtisadiyyat Nazirliyi yanında Dövlət Vergi Xidmətinin rəisinin müavini vəzifəsinə təyin edilmiş və Dövlət Vergi Xidmətinin rəisi təyin olunana qədər həmin vəzifənin icrası ona həvalə edilmişdir.

Azərbaycan Respublikası Prezidenti İlham Əliyevin 6 may 2021-ci il tarixli Sərəncamı ilə İqtisadiyyat Nazirliyi yanında Dövlət Vergi Xidmətinin rəisi vəzifəsinə təyin edilmişdir.

2024-2025-ci illər üzrə IOTA-nın prezidenti vəzifəsinə seçilib.

12 fevral 2026-cı ildə Azərbaycan Respublikası Prezidenti İlham Əliyevin Sərəncamı ilə “2-ci dərəcəli dövlət vergi xidməti müşaviri” ali xüsusi rütbəsi verilmişdir.

Ailəlidir, 3 övladı var.

## İstinadlar
Ağ qızılgül körpüsü

**Ağ qızılgül körpüsü** () — Litvanın Alitus şəhərində, Nemunas çayı üzərindəki piyada körpüsü. Litvanın ən yüksək piyada və velosiped körpüsüdür. 1899-cu il dəmir yolu körpüsünün sağlam qalan sütunları üzərində 2013-2015-ci illərdə tikilib. Kəndirlə tullanmaq üçün bir əyləncəli yerdir. 
## Yerləşməsi
Şəhərin mərkəzini I Alitus rayonu və çayın şərq sahilindəki kurqanla birləşdirir. Körpünün yanında “Çiçək” () abidəsi var.

Körpüdən axın üzrə yuxarıda Kanyuk körpüsü, aşağıda isə Antanas Yuozapaviçius körpüsü yerləşir.

## Adı
Dəmir yolu körpüsünün adı olmçamıəşdır. Mövcud piyada körpüsünün adı yerli sakinlər arasında keçirilən səsvermə zamanı seçilmiş və Alıtusun rəmzi olan ağ qızılgülün şərəfinə verilmişdir. 
## Tarixi
1897-1899-cu illərdə Grodno-Olita yeni bir dəmir yolu xəttinin inşası çərçivəsində mühəndislər N.  Belelyubski və N. Xarlamovun layihəsinə əsasən üç aşırımlı metal konsol körpüsü tikilir. tikinti işləri Varşavanın "Rudzki və K°" şirkəti tərəfindən həyata keçirilmişdir. İnşaatın ümumi dəyəri 700 min rubl olmuşdur. Körpünün ümumi uzunluğu 239 m olmuşdur. Polad konstruksiyaların çuqun aralıqlarının ümumi çəkisi 1014.288 ton olmuşdur. Körpünün göyərtəsi həm də atlı hərəkət üçün uyğunlaşdırılmışdır. Aralıq dayaqlar kesson bazasında hörgüdən tikilmişdir. Buz kəsicilər təmiz qranitlə üzlənmişdir.
14 avqust 1915-ci ildə geri çəkilən rus qoşunları tərəfindən körpü uçurulur. İki ay ərzində alman hərbçiləri sağlam qalaq dayaqlar üzərində 15 aşırımlı taxta dəmir yolu körpüsü tikirlər. 1926-cı ilin yanvarında körpü bağlanılır və sökülür.

2009-cu ildə körpünün sağlam qalan sütunları Litvanın mədəni mülklərinin reyestrinə daxil edilmişdir.

2009-cu ildə Alitus Bələdiyyəsinin qərarı ilə UAB "Mitnija" şirkəti piyadalar və velosipedçilər üçün iki istiqamətli bir körpü dizayn edir. Tikinti dəyəri təxminən 40 milyon lit olaraq qiymətləndirilir. Ancaq layihə həyata keçirilməmiş olaraq qalır.

2012-ci ildə UAB "Tiltų ekspertų centras" inşaat üçün yeni bir layihə hazırlayır. 2013-cü ilin avqust ayında UAB "Alkesta" körpünün tikintisi üzərində işə başlayır. Körpünün metal konstruksiyaları Riqada (Latviya) istehsal edilmişdir. Montaj tikinti sahəsində aparılmış və konstruksiyalar kranların köməyi ilə dizayn vəziyyətinə yığılmışdır. Üst tikililərin quraşdırılması UAB "Tilsta" və "Mammoet" (Hollandiya) şirkətləri tərəfindən həyata keçirilmişdir. Körpünün rəsmi açılışı 8 yanvar 2016-cı il tarixində gerçəkləşmişdir. 
## İstinadlar
Demokratik sosializm

**Demokratik sosializm** — siyasi demokratiyanı və sosial mülkiyyətin bəzi formalarını dəstəkləyən solçu siyasi ideologiya.

## İstinadlar
Maslounun ehtiyaclar iyerarxiyası

**Maslounun ehtiyaclar iyerarxiyası** () və ya **Maslou nəzəriyyəsi** – 1943-cü ildə nəşr olunan bir araşdırmada amerikalı psixoloq Abraham Maslou tərəfindən təqdim edilmiş və daha sonra inkişaf etdirilmiş insan psixologiyası nəzəriyyəsidir.

Maslonun ehtiyaclar iyerarxiyası aşağıdakı kimidir:

# Fizioloji tələblər (tənəffüs, qida, su, seksuallıq, yuxu, sağlam maddələr mübadiləsi, ifrazat)
# Təhlükəsizlik tələbi (bədən, iş, qaynaq, əxlaq, ailə, sağlamlıq və əmlak təhlükəsizliyi)
# Mənsubluğa, sevgiyə, qayğıya ehtiyac (dostluq, ailə, cinsi yaxınlıq)
# Ləyaqətə ehtiyac (özünə hörmət, özünə inam, uğur, başqalarına hörmət, başqaları tərəfindən hörmət)
# Özünü dərk etmə ehtiyacı (fəzilətli, yaradıcı, səmimi, problem həll edən, qərəzsiz, həqiqəti qəbul edən)

## istinadlar
* Maslow, AH (1943). *İnsan motivasiyası nəzəriyyəsi.* Psixoloji icmal, 50,370–396.
* Maslow, AH (1965). *Eupsychian İdarəetmə* . Qeyd edək ki, bu kitabda yer alan Andy Kay, Kaypro'dan Andy Kaydır. ,  .
* Maslow, AH (1970). *Motivasiya və Şəxsiyyət*, 2-ci. ed., New York, Harper & Row. ISBN 0-06-041987-3 .
* Wahba, MA, Bridwell, LG (1976). *Maslow yenidən nəzərdən keçirildi: Ehtiyac iyerarxiyası nəzəriyyəsinə dair araşdırmaların nəzərdən keçirilməsi.* Təşkilati davranış və insan performansı, 15, 212–240.
Doge (mem)

**Doge** — Internet memidir. 2013-ci ildə məşhurlaşmışdır. Mem tipik olaraq ön planda Comic Sans şriftində çox rəngli mətn ilə müşayiət olunan bir Shiba Inu köpəyinin şəklindən ibarətdir. Bir növ daxili monoloqu təmsil edən mətn qəsdən qırıq ingilis dilində yazılmışdır.

Mem 2010-cu ildə yaranmışdır və 2013-cü ildə populyar olmuşdur. 2013-cü illərin sonunda "Know Your Meme" adlı saytda ilin mem-i olmuşdur.https://knowyourmeme.com/editorials/meme-review/the-state-of-the-internets-in-2013 Hətta 2013-cü ildə Dogecoin adlı bir kriptovalyuta çıxmışdır.https://www.wsj.com/articles/what-is-dogecoin-how-to-say-it-and-why-its-no-longer-a-joke-thanks-elon-11612820776

## İstinadlar
Hvarda dini yürüş

**Hvarda dini yürüş**—() Xorvatiyanın Hvar adasında hər cümə axşamı təşkil edilən ənənəvi gecə yürüşünün adı.

Bu tədbir misilsiz bir xüsusi dindarlıq ayini və Hvar adasının mərkəzi hissəsinin sakinlərinin dini və mədəni şəxsiyyətinin ifadəsidir və beş əsrdir ki, fasiləsiz olaraq icra olunur. Həm müddəti baxımından (8 saat ərzində 25 kilometr qət etmək) həm də məzmununa görə müstəsna bir xarakter kəsb edir. Roma Katolikləri Cəmiyyəti və ya qardaşlığı tərəfindən hazırlanır və həyata keçirilir. Yürüşün əsasını "Gözləri yaşaran İlahi Ana" adlı XV əsrə aid mətnin seçilmiş ifaçılar, kantadurlar tərəfindən musiqili dialoq formasında ifası təşkil edir..

## Haqqında
Bu tədbirə hər il axşam saatlarında 6 kilsədən — Vrban, Vrboska, Jelsa, Pitve, Vrisnik və Svirçe kilsələrindən eyni zamanda 6 yürüşlə start verilir. Hər bir yürüş böyük bir dairə üzrə hərəkət edir ki, təyinat nöqtəsinə səhər saat 7-də çata bilsin. Hər bir yürüşü xaçı daşıyan xaçlılar aparır. Xaçlının rolu adadan böyük şərəfə malikdir, bu səbəbdən də bu xaçlıları 20 ildən artıq bir müddətdə müəyyən edilirlər. Xaçlını böyük şamdanları daşıyan iki müşayiətçi, iki ifaçı və bir neçə respondent kimi köməkçilər müşayiət edir. Onlar "Gözləri yaşaran İlahi Ana"nı ifa edirlər. Onlar hamısı rəsmi geyimdə — ağ qardaşlıq geyimində olurlar. Ən böyüyü olan Yelzanski 1000 zəvvardan ibarətdir. Yelzanski yürüşündə xüsusi adət də var ki, son 100 metrəni xaçlılar qaçaraq qət edirlər.

Yürüş müddətində zəvvarlar dua edir və "Gözləri yaşaran İlahi Ana"nı ifa edirlər.

## Tarixi
Xaç yürüşü 1510-cu il tarixinə aid edilən Müqəddəs Xaçın çarmıxa çəkilməsi ilə bağlıdır. Çarmıx Hvar məbədində qorunur. Arxiuv yazılarına görə 1510-cu ildə Xaç Nikolay Bevilakenin evində qorunub saxlanılıb. 1510-cu il 6 fevral tarixində sadə insanlarla əyanlar arasında baş verən toqquşmalardan sonra Xaç qana boyandı. həmin tarixdən Xvarda xaça ibadətin tarixi başlayır. Bu yürüşlə bağlı ilk yazılı məlumat 16 fevral 1658-ci ilə təsadüf edir.

2009-cu ildə Dini yürüş ənənəsi UNESCO Qeyri-Maddi Mədəni İrs Siyahısına daxil edildi.

## İstinadlar

## Xarici keçidlər
* Video procesije Za križen www.kultura.hr
Ramiz Bağırov

* Ramiz Bağırov (müəllim)
* Ramiz Bağırov (səs rejissoru)

## Həmçinin bax
* Ramiz
* Bağırov
Ulucanlar Həbsxana Muzeyi

**Ankara Mərkəzi Qapalı Həbsxanası və Gözaltı Evi** ya da **Ulucanlar Həbsxanası** — Ankaranın Altındağ mahalının Ulucanlar səmtində 1925–2006 arasında əaliyyət göstərən bir fhəbsxanadır . Türk siyasi və ədəbi həyatında əhəmiyyətli bir yeri olan Ulucanlar Həbsxanasını bərpa edərək muzey və mədəniyyət və sənət mərkəzinə çevirmək layihəsi Altındağ Bələdiyyəsinə verildi. 2009-cu ildə başlanan bərpa işləri 2010-cu ildə tamamlandı.

## Tarix
Hərbi anbar kimi xidmət etmək üçün 1923-cü ildə tikilən bir binada qurulan həbsxana, 1925-ci ildə edilən təmirdən sonra həbsxana olaraq istifadə olunmağa başladı.

68 nəslin öndə gələn adlarından Dəniz Gəzmiş, Yusif Aslan və Hüseyn İnan, 6 May 1972-ci ildə həbsxana həyətindəki qovaq ağacının altında edam edildi. 1980 İnqilabının ilk edamları bu həbsxanada 8 oktyabr gecəsi solçu Necdet Adalı və sağçı Mustafa Pəhləvanoğlunun edamı ilə baş verdi. 13 dekabr 1980-ci ildə Erdal Erenə verilən ölüm cəzası burada icra edildi.

Həbsxanada Cüneyt Arcayürek, Mahmud Alınak, Fəqir Bayqurt, Xətib Diclə, Orxan Doğan, Bülənt Əcəvit, Yılmaz Güney, Nazim Hikmət, Yaşar Kamal, Yavuz Öbəkçi, Səlim Sadak, Sırrı Sakık, Kamal Tahir, Mətin Toker, Möhsün Yazıçıoğlu və Leyla Zana Bir çox məşhur məhbus və məhkum qaldı.

29 sentyabr 1999-cu ildə başladılan Həyata Dönüş Əməliyyatı zamanı 10 nəfər həbsxanada öldü, 100-ə yaxın insan yaralandı.

Ulucanlar Həbsxanası 1 iyul 2006-cı ildə bağlandı. Daha sonra bərpa edildi və muzeyə çevrildi.

## Populyar mədəniyyətdə
* *Uçurtma vurmayın* filmi 1989-cu ildə bu həbsxanada çəkilib.
* Yılmaz Güney'in *Divar filmi* üçün ilham idi.
* 2009-cu ildə nəşr olunan *[[Ezel (teleserial, 2009)|Ezel]]* serialının həbsxana səhnələri

## Həmçinin bax
* Mamak Hərbi Həbsxanası
* Pirin Sarayı
* Diyarbakır Həbsxanası

## Xarici keçidlər
* Həbsxana Muzeyinin veb saytına giriş  tarixi: 6 May 2020.
* TBMM İnsan Haqları Sorğu Komissiyası 26 Sentyabr 1999 Ulucanlar Həbsxana Raporu

## İstinadlar
Yonas Mekas

**Yonas Mekas** (; ) – Amerika və Litva şairi və kinorejissoru, "Yeni Amerika kinosu" nun liderlərindən biri, "New York kino avanqardının xaç atası"; Litva Ədəbiyyat və İncəsənət Milli Mükafatı laureatı (1995).

## Bioqrafiyası
1944-cü ildə Litvanı tərk edərkən, kiçik qardaşı Adolfasla birlikdə (1925–2011-ci illərdə o, da kinematoqrafçı olmuşdur) Alman hakimiyyəti tərəfindən həbs olunur. 1945-ci ilə qədər hər ikisi Hamburq yaxınlığındakı Elmshornda bir nasist əmək düşərgəsində saxlanılır və müharibə bitdikdən sonra bir neçə ay köçkün düşərgələrində qalırlar. 1946–1948-ci illərdə Yonas Mainz Universitetində fəlsəfə təhsili alır.

1949-cu ildə qardaşlar ABŞ-yə köçür. İki həftə sonra Yonas bir Boleks kamerası alır və həvəskar filmlər çəkməyə başlayır. Hans Rixterin yanında dərtslər alır. 1954-cü ildə qardaşlar avanqard film jurnalı olan Film Culture-nı qurur. 1958-ci ildən Yonas Norman Maylerin həftəlik "The Village Voice" ndə gündəliyi aparır. 1962-ci ildə Yonas Şirli Klark, S. Brekic və Amerika avanqard kinosunun digər simaları ilə birlikdə Film Yapımcıları Kooperativini qurur. 1964–1967-ci illərdə özünün təşkil etdiyi yeni Amerika kinosunun sərgisi ilə Avropa və Latın Amerikasına səyahət edir. 1970-ci ildə S. Brekiç və başqaları ilə birlikdə — Arxiv Kino Antologiyası, eksperimental film istehsalının ən böyük anbarını qurur. Salvador Dali, Endi Uorhol, Allen Qinzberq, Corc Maçyunas, Yozef Boys, Con Lennon, Yoko Ono, Niko və s. ilə dostluq və əməkdaşlıq etmişdir.

## İşləri
Litvada bir neçə şeir kitabının və onlarla eksperimental filmin müəllifidir. Film gündəlik janrının banisidir.

## Mükafat və fəxri adlar
Quqqenhaym Təqaüdüçüsü,

İncəsənət və Ədəbiyyat ordeni (1992, 2012),

Litva Ədəbiyyat və İncəsənət Milli Mükafatı (1995),

Avstriya Elm və İncəsənət Fəxri Nişanı (2008) və bir çox digər mükafatlar,

Birjay rayonunun Fəxri Vətəndaşı (2011).

## Mənbə
* Rəsmi sayt
* Документальный фильм о Йонасе Мекасе
* Интервью порталу ''Openspace'', 2010
* На сайте журнала ''Сеанс''

## İstinadlar
Koreya Meşə Xidməti

**Koreya Meşə Xidməti** () – Cənubi Koreyanın meşə resurslarını qorumaq, artırmaq və zəngiləşdirməkdən məsul olan dövlət agentliyi. Kənd Təsərrüfatı, Qida və Kənd Məsələləri Nazirliyinin tabeliyində fəaliyyət göstərir. Agentlik meşə məhsullarının istehsalı və meşə menecmenti tədqiqatları ilə məşğuldur. Qərargahı Tecon şəhərində yerləşir.

## Tarixi
Koreya Meşə Xidməti 1967-ci ildə yaradılmışdır. Əvvəllər Kənd və Meşə Təsərrüfatı Nazirliyinin Meşə Bürosu kimi fəaliyyət göstərmişdir. 1977-ci ildə agentliyin tərkibində Meşəçilik Təlimi İnstitutu açılmışdır. Təşkilat 1973–1978, 1979–1987, 1988–1997, 1998–2007 və 2008–2017-ci illərdə meşə planları həyata keçirmişdir.

## Fəaliyyəti
Koreya Meşə Xidmətinin əsas vəzifəsi meşələrlə bağlı qanunların tətbiqinə nəzarət etməkdir. Agentlik 5 büro, 22 diviziya, 5 regional meşə xidməti və 22 milli meşə stansiyasından ibarətdir.

Agentlik BMT-nin səhralaşma ilə mübarizə Konvensiyası, BMT-nin İqlim Dəyişmələri haqqında Çərçivə Konvensiyası və Bioloji Müxtəliflik haqqında Konvensiyasının iştirakçılarından biridir. BMT-nin səhralaşma ilə mübarizə Konvensiyasının 2011-ci ildə Cənubi Koreyada keçirilmiş X konfransında Koreya Meşə Xidməti aktiv iştirak etmişdir. Agentlik Asiya Meşə Əməkdaşlıq Təşkilatının yaradılmasında vacib rol oynamışdır.

## İstinadlar

## Xarici keçidlər
*
Gödək qoyunu

**Gödək qoyunu** —  Azərbaycanda, Quba-Xaçmaz iqtisadi rayonunda miqdarca birinci yeri tutan qoyun cinsi. Cins xalq seleksiyası yolu ilə yaradılmışdır və qədim cins hesab olunur.

Cinsin nümayəndələri xırda olması, qısa ayaqları, möhkəm gövdəsi ilə çeçilir. Konstitusiyası quru və möhkəmdir. Ağır şəraitə davamlı, çevik və uzaq yol getməyə qadir, yerli şəraitə uyğunlaşmış qoyunlardır. Qoyunların 80 % ağ, başı və ayaqları qonur və qara rəngli olur. Ətlik-yunluq istiqamətli cinsdir. Dişilərdə diri çəki 30-40 kq, qoçlarda isə 45-50 kq-dır. Ət çıxarı orta hesabla 45,0-48,0 % təşkil edir. İlllik süd verimliyi 45 litr, südünün yağlığı isə 6,4- 7,2 % olur.

Gödək qoyun cinsi orta, qismən ortadan aşağı irilikdə olub quru, lakin bədənin quruluğu möhkəm, nazik sümüklü, quyruq aynası öz boyu və formasına görə fərqlənir. Qabaq ətrafları biləklərdə yaxınlaşır, dırnaqlarında isə çəplik verir və arxa ətraflarda isə çapma oynaqlarında qismən yaxınlaşır. Ön ətraflar arxa ətraflara nisbətən qısa olur. Bu qoyunlar temperamentli olması ilə seçilirlər. Gödək qoyun cinsinin cidov hündürlüyü orta hesabla 52-62 sm, qoçlarınki isə 57-69 sm-dir.

Digər qabayunlu qoyun cinsləri kimi Gödək qoyun cinsinin də yunu qaba və qarışıqdır. Onun tərkibi tiftikdən, keçid tüklərindən və qaba-qılan tüklərindən ibarətdir. Gödək qoyunlarının yunu müxtəlif rənglərdə olmasına baxmayaraq ağ qoyunlar 30 %, ağ-sarımtıl 20 %, qararənglilər 8 %, boz rənglilər 15 %, başqa rənglilər 2 % təşkil edir.

Bu cinsə daxil olan heyvanlar ildə iki dəfə qırxılır (aprel və avqust). Yun qırxımı yüksək olmaması ilə seçilir. Doğar qoyunlarda bu rəqəm 1,5 -2 kq-a çatır. Saf yun çıxarı 68 %-ə qədər olur.

Gödək cinsli qoyunların yununda tiftik 43,08 %, keçid tüklər 31,27 %, qılan 16,55 %, ölü tük 9,2 % olur. Yununun uzunluğu 6-11 sm olur. Yunları saçaqlı, nazik və uzun olması ilə seçilir.

## İstinadlar

## Xarici keçidlər

## Həmçinin bax
Yanina Dyaqutite

**Yanina Dyaqutite** (; ) – Litva şairəsi, tərcüməçi, uşaqlar üçün şeirlər müəllifi. 

## Bioqrafiyası
Kaunasda, Nijnı Şantsda anadan olmuşdur. Valideynləri ilə birlikdə Kedanyay və Telşyayda bir neçə il yaşamışdır. Uşaqlıqdan bəri güclü olmayan sağlamlığı ilə seçilmişdir.

1948-ci ildə 7 saylı Kaunas gimnaziyasını bitirir. 1955-ci ildə Vilnüs Universitetinin litva dili və ədəbiyyatı üzrə təhsil aldığı tarix və filologiya fakültəsini bitirmişdir.

Tauraqedəki uşaq kitabxanasında kitabxanaçı olaraq çalışır. Axşam məktəbində rus dilindən dərs deyir. Nemençində müəllim işləyir. Səhhətinin pisləşməsi ilə sanatoriya uşaq evində işə düzəlir.

1958-ci ildə Vilnüsdə yerləşir, burada Dövlət Bədii Nəşrlər Evində redaktor işləyir (1958-1961). Moskvada və Yaltada müalicə alır. 1958-ci ildən Litva Yazıçılar Birliyinin üzvü olur.

1961-ci ildən bəri ədəbi işlərlə yaşayır.

Bir müddət Antakalnisdə yaşayır. Antakalnis qəbiristanlığında dəfn edilir.

2005-ci ildə şairə Yanina Dyaqutitenin Kaunas şəhərində yaşadığı bir evin divarına xatirə lövhəsi qoyulmuşdur.
## Ədəbi fəaliyyət
On yaşında şeir yazmağa başlayır. 1957-ci ildə şeirlərini mətbuatda dərc etdirir. İlk kitabı çıxmazdan əvvəl Litva Yazıçılar Birliyinə qəbul edilir. Yanina Dyaqutitenin yaradıcılığı romantik bir xüsusiyyət ilə xarakterizə olunur. Onun ilk şeirlər toplusu „Ugnies lašai“ ("Alovun damlaları"; 1959) son dərəcə emosional dili ilə diqqəti cəlb edir. Lirikasının aparıcı motivləri daxili narahatlıq, darıxdırıcılığa nifrət, həyatı sevməkdir. Litvanın lirik mənzərələrinin dövrlərini yaratmışdır. Eduardas Mejelaytis və Alfonsas Maldonis ilə birlikdə Litva poeziyasında mənzərə miniatürlərini canlandırmışdır.

1968-ci ildə "Pilnatis" ("Bütövay"; 1967) şeirlər toplusuna görə respublika mükafatına layiq görülmüşdür. 1974-cü ildə „Saulėtos dainelės“ (1972) uşaqlar üçün şeirlər toplusuna görə Litva Komsomol Mükafatını alır.

Aqniya Barto, Valeri Bryusov, Emil Verxarnın şeirlərini litva dilinə çevirmişdir. Yanina Dyaqutitenin şeirləri ingilis, belarus, bolqar, ispan, latış, moldav, polyak, rus, ukrayna, eston və digər dillərə tərcümə olunmuşdur. 
## İstinadlar

## Mənbə
* Yanina Dyaqutite
* ОТКЗ
Nobel Mükafatı Muzeyi

**Nobel Mükafatı Muzeyi** — (əvvəlki adı *Nobel Muzeyi* ), İsveçin mərkəzi Stokholmdakı köhnə şəhər olan Qamla Standakı (Köhnə şəhər) Sturtoret meydanının şimal tərəfindəki keçmiş Birja Binasında (Börshuset) yerləşən muzey (İsveç Akademiyası və Nobel Kitabxanası da eyni binadadır.) Nobel Mükafatı Muzeyində Nobel mükafatı və Nobel mükafatçıları haqqında məlumatlarla yanaşı, mükafatın qurucusu Alfred Nobel (1833–1896) haqqında məlumatları da özündə əks etdirən eksponatlar nümayiş etdirilir. Muzeydə daima nümayiş olunan şəxsi həyat hekayələri ilə yanaşı, Nobel mükafatı laureatlarının muzeyə bağışladıqları bir çox eksponatlarda yer alır.
## Tarixi

Nobel Muzeyi 2001-ci ilin yazında Nobel mükafatının verilməsinin 100 illiyi şərəfinə açıldı. Erika Lanner muzeyin yeni direktoru olması ilə yanaşı muzeyin adı 2019-cu ildə Nobel Mükafatı Muzeyi olaraq dəyişdirildi.

Muzeyin manifestinə görə buradakı mahiyyət "Nobel mükafatçıları və onların qazandıqları uğurların, habelə Nobel mükafatı və Alfred Nobelin xatirəsini canlandıran" eksponatların olmasıdır. Bu məqsədlərə çatmaq üçün muzey bistro və dükanına əlavə olaraq; elmlə əlaqəli sərgilər, filmlər, teatr tamaşaları və müzakirələri təqdim edir. Muzey sərgilərində Mariya Küri, Nelson Mandela və Vinston Çörçill kimi görkəmli Nobel mükafatçılarıda var.

Muzey tez-tez “Elm eskizləri”, Nobel kəşflərinin öz eskizləri ilə çəkilən 42 Nobel mükafatçısı ilə bir foto sərgi təqdim olunur. Bu sərgi Dubay və Sinqapur da daxil olmaqla dünyanın digər yerlərində də nümayiş etdirilib.

Muzeydəki parçaların hər hansının maketini evinə aparmaq istəyən qonaqlar üçün Alfred Nobel və muzeylə əlaqəli əşyaların olduğu xatirə mağazası mövcuddur. Ən populyar əşyalardan biri Alfred Nobelin tünd şokaladdan hazırlanan qızıl medaldır. Başqa birisi isə jalapeño bibəri ilə ətirli İsveç "dinamit" konfetidir. 2011-ci ildə suvenir mağazası Nobelin həyatını simvolizə edən rəsmlər çəkən rəssam Artan Mansuri ilə əməkdaşlıq etdi. Bundan əlavə, dükanda uşaqlar üçün bir çox öyrədici oyuncaqlar, Nobel mükafatı laureatları haqqında kitablar və yalnız Nobel Muzeyi mağazasında olan unikal əşyalar təqdim olunur.

Burada Nobel şokaladının, İsveç tortları, həmçinin nahar və şam yeməyinin təqdim olunduğu Bistro Nobeldə var. Bistroda Nobel dondurması da verilir; bu dondurmaya yalnız Nobel Bistroda rast gəlmək olar. Nobel çayı ümumiyyətlə hər il Nobel ziyafətində verilir.

## Həmçinin bax
* Nobel mükafatı laureatlarının siyahısı

## İstinadlar

## Xarici keçidlər
* Official site
Qızıl Arslan Xamuş

**Atabəy Qızıl Arslan Xamuş** və ya **II Qızıl Arslan** — Atabəylər dövlətinin hakimliyinə iddiaçı. Atabəy Özbəkin oğlu.

= Həyatı =
Dövlətin süqutundan və atasının ölümündən sonra **Məlik Qızılarslan** özünü sultan və atabəy elan etdi. O, Sultan Cəlaləddinin yanına gəldi və ona tabeliyini bildirdi. Daha sonra nizari-xaşxaşi hökmdarı III Məhəmmədin yanına gəldi və orada öldü.

## İstinadlar
Nümayəndəli demokratiya

Dolayı demokratiya və ya nümayəndəli hökumət olaraq da bilinən nümayəndəlik demokratiyası, birbaşa demokratiyadan fərqli olaraq bir qrup insanı təmsil edən seçilmiş şəxslərin prinsipi əsasında qurulmuş bir demokratiya növüdür. Demək olar ki, bütün müasir Qərb tərzi demokratiyaları bir növ təmsilçi demokratiya kimi fəaliyyət göstərir; məsələn, İngiltərə (unitar parlament konstitusiya monarxiyası), Fransa (unitar yarım prezident respublikası) və Amerika Birləşmiş Ştatları (konstitusiya təmsilçisi respublika).

Nümayəndə demokratiyası həm parlament, həm də prezident idarəetmə sistemlərinin bir elementi kimi fəaliyyət göstərə bilər. Tipik olaraq Birləşmiş krallığın İcmalar Palatası və ya Hindistanın Sab Sabha kimi bir alt palatada özünü göstərir, ancaq yuxarı palata kimi konstitusiya məhdudiyyətləri ilə məhdudlaşdırıla bilər. Bəzi siyasi nəzəriyyəçilər (Robert A. Dahl, Gregory Houston və Ian Liebenberg daxil olmaqla) təmsilçi demokratiyanı poliarxiya kimi xarakterizə etdilər. Nümayəndə demokratiyası hakimiyyəti xalq tərəfindən seçilən nümayəndələrin əlinə verir. Seçki sistemləri seçicilərin siyasi partiyalara və ya siyasi partiyalarla əlaqəli namizədlərə səs verməsini tələb edərsə və ya təşviq edərsə (fərdi nümayəndələrə səs verməyin əksinə) siyasi partiyalar bu demokratiyanın əsas forması olur.

## İstinadlar
Ruslan Abbasov

* Ruslan Möhsüm oğlu Abbasov (1980) — azərbaycanlı futbolçu.
* Ruslan Abbasov (1986) — azərbaycanlı atlet.

## Həmçinin bax
* Ruslan
* Abbasov
Survivor Türkiyə

**Survivor Türkiyə** ümumi adıyla **Survivor** — məşhur realiti yarışma proqramı olan *[[Survivor]]-ın* yayımının 9-cu ilində, yəni 2005-ci ildə Türkiyədə ilk dəfə Kanal D-də Pelin Akadın təqdimatı ilə yayımlanan yarışma proqramı. Proqram adı əvvəlcə Survivor Türkiyə: Böyük Macəra olmuş, buradakı rəqib komandalar *Quzey* ve *Güney* adlandırılmışdır.

Fərqli keyfiyyətləri ilə ayrılmayan qarışıq rəqiblər, Quzey və Güney komandalarına bölündü və müxtəlif yarışlarda bir-birlərinə qarşı mübarizə apardılar. Uzun müddətdir davam edən detektiv janrında rol alan Qız Qalasındakı 'emosional' Survivor Uğur Pəktaşın müvəffəqiyyəti Arxa Küçələr lirə və yalnız sağ qalanların mükafatları ilə nəticələndi. 2014-cü ildə istehsal olunan Survivor Məşhurlar-Könüllülər konsepsiyasında finala qalan Gökhan Kəsər ikinci, Turabi Çamkıran çempion olmuşdu. 2015-ci ildə istehsal olunan Survivor All Star yarışmasında finalda olan Mərvə Aydın ikinci Turabi Çamkıran isə 2-ci dəfə Könüllülərin çempionu olmuşdu. Sonrakı ildə isə Survivor 2016 Məşhurlar-Könüllülər konsepsiyasında finala qalan Sərkay Tütüncü ikinci, Çağan Atakan Arslan isə çempion olmuşdu. 2017 ilində finala qalan Adəm Kılıççı ikinci, Ogeday Girişkən çempion olmuşdu. 2018-ci ilə gələndə isə Survivor All Star-Könüllülər konsepsiyası olmuş, daha sonra ise bu konsepsiya dəyişdirilərək Survivor Məşhurlar-Könüllülər konsepsiyası olmuş, və bu ildə Damla Can altıncı, Turabi Çamkıran beşinci, Hilmi Cem İntəpə dördüncü, Anıl Bərk Baki üçüncü, və son finala qalan Nagihan Karadere ikinci, Adəm Kılıççı çempion olmuşdur. 2019-cu ildə yarışma Türkiyə-Yunanıstan olaraq başlasa da sonradan Siyah Taqım-Bəyaz Taqım halında qarışıq komandalarla olmuşdur. Türklərin çempionu Yusuf Karaqaya, ikincisi Səda Ocaq olarkən Yunan çempionu Katerina Dalaka olmuşdur. 2020-ci ildə Məşhurlar və Könüllülər komandası halında iki komanda yarışmışdır. Bərkan Qarabulud dördüncü, Yasin Obuz üçüncü, Barış Murad Yağçı ikinci, Camal Can Cansevən isə çempion olmuşdur. 2021-ci ildə Məşhurlar və Könüllülər komandası halında iki komanda yarışmışdır. Aleyna Kalaycıoğlu dördüncü, Ayşə Yüksəl üçüncü, Yiğid Poyraz ikinci, İsmayıl Balaban isə çempion olmuşdur. 2022-ci ildə All Star Məşhurlar və Könüllülər komandası halında iki komanda yarışmışdır. Ayşə Yüksəl dördüncü, Batuhan Karacakaya üçüncü, Adəm Kılıççı ikinci, Nisa Bölükbaşı isə çempion olmuşdur. 2023-cü ildə Məşhurlar və Könüllülər komandası halında iki komanda yarışmışdır. Ertuğ Onur Yaşlıoğlu dördüncü, Yusuf Yıldız üçüncü, Özgür Tetik ikinci, Nefise Karatay isə çempion olmuşdur. 2024-cü ildə All Star Qırmızı və Mavi komandası halında iki komanda yarışmışdır. Səda Ocaq dördüncü, Batuhan Karacakaya üçüncü, Nəfisə Qaratay ikinci, Ogeday Girişkən isə 2. dəfə çempion olmuşdur. 2025-ci ildə All Star-Könüllülər komandası halında iki komanda yarışmışdır. Ayşə Yüksəl dördüncü, Volkan Çətinqaya üçüncü, Batuhan Karacakaya ikinci, Adəm Kılıççı isə 2. dəfə çempion olmuşdur.

## Çempiyonlar və İkincilər

## Həmçinin bax
* Survivor